Нобэ
Метеорологием и дунейпсо махуэщ
Урысейм и Гидрометеорологие IэнатIэм и лэжьакIуэхэм я махуэщ
1891 гъэм футболым япэ дыдэу къыщагъэсэбэпащ гъуэхэм Iуалъхьэ хъарыр. Топыр гъуэм дэкIа нэужь ар жыжьэ мылъеин щхьэкIэ хъархэр Iуалъхьауэ щытащ Инджылызым и Ищхъэрэ, Ипщэ щIыналъэхэм я командэхэр щызэдэджэгум.
Совет кхъухълъатэзехуэ цIэрыIуэ, авиацэм и генерал-майор, Совет Союзым и ЛIыхъужь цIэр япэу зыфIаща гупым яхэта Ляпидевский Анатолий къызэралъхурэ илъэси 108-рэ ирокъу.
Шапсыгъ лъэпкъым къыхэкIа, Совет Союзым и ЛIыхъужь Ацумыжь Айдэмыр къызэралъхурэ илъэси 104-рэ ирокъу.
Зеикъуэ къуажэм щIыхь зиIэ и цIыху, IуэрыIуатэдж ХьэфIыцIэ Мусэбий къызэралъхурэ илъэс 93-рэ ирокъу.
УФ-м щIыхь зиIэ и юрист, юстицэмкIэ 2-нэ класс зиIэ къэрал чэнджэщэгъу Абазэ Руслан и ныбжьыр илъэс 77-рэ ирокъу.
Къэрал къулыкъущIэ, УФ-м экономикэ зыужьыныгъэмкIэ и министр Улюкаев Алексей и ныбжьыр илъэс 60 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щы- щытынущ, пIалъэ-пIалъэкIэрэ уэшх тIэкIу къыщешхынущ. Хуабэр махуэм градус 12 — 14, жэщым градуси 5 — 6 щыхъунущ.
